21  Amzer Mari en Templ a oa rannet etre ar bedenn, ar studi hag al labour.  Pedi a ra ar Werchez. Diouz ar mintin koulz ha dan abardaez, marteze zoken e kreiz an noz, e kan meuleudi an Aotrou Doue. Hekleo an Templ a dregern gant moueziou sklintin ar vugaligou o kana dudiusa kantikou a cheller da glevout, ar psalmou.  Beze vezont er sakrifisou a ginnig bemdez ar veleien; hag eno, eus o chalon, e sav, war-du an Neñv pedennou entanet, evito, evit o zud, evit Israël o bro.  Studia a ra ivez ar  Werchez. Desket e vez dezi koulz ha dar merchedigou all a zo ganti, lenn ar Skritur Sakr.  El levriou sakr-se,skrivet gant sikour sklerijenn ar Spered-Santel,he deus plijadur o lenn al lezenn roet gant Doue da Voizez war venez Sinai, istor pobl ar Juzevien ha komzou ar brofeted diwar-benn ar Mesiaz a dle dont.  22  Labourat a ra ar Werchez. Ar baotred vihan, moarvat, a servije ar veleien ouz an aoter hag a gempenne an Templ. Ar merchedigou, diouz o zu, a bourchase pep tra evit al lidou  sakr, a zeske brouda ha gwriat an dilhad iliz, gwea seiz, lin, aour hag archant.  Pedi, studia ha labourat. Na talvoudusa doare da dremen an amzer, dreist-holl ma peder, ma studier ha ma labourer evel ma rae ar Werchez Vari. « Glan a gorf hag a ene, eme Sant Ambroaz o komz anezi, Mari a oa ivez izel a galon. Dereat ha fur e veze bepred he chomzou. Gant evez e lenne ar Skritur Sakr. He holl fizians a lake e Doue hepken, ha labourat a rae gant aked; nem em chale ket gant ar pez a lavare an dud, rak ne  glaske plijout nemet da Zoue.  Leun a zoujans oa ouz ar re goz, ne rae poan da zen, madelezus oa e-keñver an holl hag hep gwarizi ouz den. Ne glaske ket meuleudiou an dud ha ne selaoue nemet mouez an Aotrou Doue en he chalon.  Biskoaz hini eus he sellou ne lakeas nechet he zud; morse ne reas fae war ar paour, morse ne reas goap ouz an distera tech a gavas en he nesa.  Ne zeuas ket en he spered trei hent diouz ar reuzeudig; leun a vadelez e veze bepred he daoulagad; he chomzou a lavare pegen  seder e oa he chalon. Ouz he gwelout an holl a ouie pegen glan ha pegen splann e oa he ene. »